ddrg/super_eurlex huggingface dataset:
SK Úradný vestník Európskej únie C 64/38

Uznesenie Súdu prvého stupňa z 20. decembra 2007 – Dascalu/Komisia

(Vec T-430/03) (1)

(„Verejná služba - Úradníci - Medzitýmny rozsudok - Zastavenie konania“)

(2008/C 64/61)

Jazyk konania: francúzština

Účastníci konania

Žalobca: Iosif Dascalu (Kraainem, Belgicko) (v zastúpení: N. Lhoёst, advokát)

Žalovaná: Komisia Európskych spoločenstiev (v zastúpení: pôvodne C. Berardis-Kayser a L. Lozano Palacios, neskôr C. Berardis-Kayser a H. Krämer, splnomocnení zástupcovia)

Predmet veci

Na jednej strane návrh na zrušenie rozhodnutí Komisie z 23. decembra 2002 a 14. apríla 2003, ktorými došlo k zmene zaradenia žalobcu do platovej triedy v rozsahu, v akom stanovujú jeho zaradenie do platového stupňa ku dňu jeho menovania do platovej triedy A6 prvého platového stupňa, v akom stanovujú deň začiatku ich finančných dosahov na 5. októbra 1995 a v akom neumožnili služobný postup žalobcu v platovej triede, a, v prípade potreby, návrh na zrušenie rozhodnutí, ktorými bola zamietnutá sťažnosť žalobcu, a na druhej strane návrh na náhradu škody údajne spôsobenej týmito rozhodnutiami

Výrok uznesenia

1. V prejednávanej veci už nie je potrebné rozhodnúť.

2. Komisia znáša všetky trovy konania.

(1) Ú. v. EÚ C 47, 21.2.2004.
SK Úradný vestník Európskej únie C 71/18

Uznesenie Všeobecného súdu z 22. januára 2013 — Cooperativa Mare Azzurro a i./Komisia

(Vec T-218/00) (1)

(Žaloba o neplatnosť - Štátna pomoc - Úľavy na sociálnych odvodoch v prospech podnikov so sídlom na území Benátok a Chioggie - Rozhodnutie, ktorým sa systém štátnej pomoci vyhlasuje za nezlučiteľný so spoločným trhom a nariaďuje sa vrátenie poskytnutej pomoci - Žaloba, ktorá je čiastočne zjavne neprípustná a čiastočne zjavne bez právneho základu)

2013/C 71/28

Jazyk konania: taliančina

Účastníci konania

Žalobkyne: Cooperativa Mare Azzurro Soc. coop. rl (Chioggia, Taliansko), Cooperativa vongolari Sottomarina Lido Soc. coop. rl (Chioggia) (v zastúpení: pôvodne G. Boscolo, neskôr A. Boscolo, advokáti) a Ghezzo Giovanni & C. Snc di Ghezzo Maurizio & C. (Benátky, Taliansko) (v zastúpení: R. Volpe a C. Montagner, advokáti)

Žalovaná: Európska komisia (v zastúpení: V. Di Bucci, splnomocnený zástupca, za právnej pomoci A. Dal Ferro, advokát)

Predmet veci

Žaloba o neplatnosť rozhodnutia Komisie 2000/394/ES z 25. novembra 1999 týkajúceho sa štátnej pomoci v prospech podnikov so sídlom na území Benátok a Chioggie podľa zákonov č. 30/1997 a 206/1995 o úľavách na sociálnych odvodoch (Ú. v. ES 2000, L 150, s. 50)

Výrok

1. Námietka neprípustnosti, ktorú vzniesla Európska komisia, sa spája s vecou samou.

2. Žaloba sa zamieta ako čiastočne zjavne neprípustná a čiastočne zjavne bez právneho základu.

3. Cooperativa Mare Azzurro Soc. coop. rl, Cooperativa vongolari Sottomarina Lido Soc. coop. rl a Ghezzo Giovanni & C. Snc di Ghezzo Maurizio & C. znášajú svoje vlastné trovy konania a sú povinné nahradiť trovy konania Komisie.

(1) Ú. v. ES C 302, 21.10.2000.
C 7/28

Rozsudok Všeobecného súdu z 9. novembra 2022 – Pharmadom/EUIPO – Wellstat Therapeutics (WELLMONDE)

(Vec T-601/21) (1)

(„Ochranná známka Európskej únie - Námietkové konanie - Prihláška slovnej ochrannej známky Európskej únie WELLMONDE - Skoršia národná slovná ochranná známka WELL AND WELL - Relatívny dôvod zamietnutia - Neexistencia pravdepodobnosti zámeny - Neexistencia podobnosti označení - Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001]“)

(2023/C 7/35)

Jazyk konania: angličtina

Účastníci konania

Žalobkyňa: Pharmadom (Boulogne-Billancourt, Francúzsko) (v zastúpení: M.-P. Dauquaire, advokát)

Žalovaný: Úrad Európskej únie pre duševné vlastníctvo (v zastúpení: N. Lamsters a J. Crespo Carrillo, splnomocnení zástupcovia)

Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Wellstat Therapeutics Corp. (Rockville, Maryland, Spojené štáty) (v zastúpení: M. Graf, advokát)

Predmet veci

Žaloba podaná na základe článku 263 ZFEÚ, ktorou sa žalobkyňa domáha zrušenia rozhodnutia piateho odvolacieho senátu Úradu Európskej únie pre duševné vlastníctvo (EUIPO) z 23. júna 2021 (vec R 1776/2020-5)

Výrok rozsudku

1. Žaloba sa zamieta.

2. Pharmadom je povinná nahradiť trovy konania.

(1) Ú. v. EÚ C 481, 29.11.2021.
C 463/28

Rozsudok Všeobecného súdu z 28. septembra 2022 – Agrofert/Parlament

(Vec T-174/21) (1)

(„Prístup k dokumentom - Nariadenie (ES) č. 1049/2001 - Dokumenty týkajúce sa vyšetrovania bývalého predsedu vlády Českej republiky v súvislosti so zneužitím finančných prostriedkov EÚ a možnými konfliktmi záujmov - Zamietnutie prístupu - Výnimka vzťahujúca sa na ochranu účelu inšpekcie, vyšetrovania a auditu - Čiastočný zánik záujmu na konaní - Čiastočné zastavenie konania - Povinnosť odôvodnenia“)

(2022/C 463/38)

Jazyk konania: čeština

Účastníci konania

Žalobkyňa: Agrofert, a.s. (Praha, Česká republika) (v zastúpení: S. Sobolová, advokátka)

Žalovaný: Európsky parlament (v zastúpení: N. Görlitz, J.-C. Puffer a O. Hrstková Šolcová, splnomocnení zástupcovia)

Vedľajší účastník, ktorý v konaní podporuje žalovaného: Európska komisia (v zastúpení: C. Ehrbar, M. Salyková a J. Hradil, splnomocnení zástupcovia)

Predmet veci

Svojou žalobou podanou na základe článku 263 ZFEÚ sa žalobkyňa, spoločnosť Agrofert, a.s., domáha zrušenia rozhodnutia Európskeho parlamentu A(2019) 8551 C (D 300153) z 15. januára 2021, ktorým jej Parlament zamietol prístup k dvom dokumentom týkajúcim sa vyšetrovania bývalého predsedu vlády Českej republiky v súvislosti so zneužitím finančných prostriedkov EÚ a možnými konfliktmi záujmov

Výrok rozsudku

1. Konanie o návrhu na zrušenie rozhodnutia Európskeho parlamentu A(2019) 8551 C (D 300153) z 15. januára 2021 sa v rozsahu, v akom zamietol prístup k záverečnej audítorskej správe Komisie z 29. novembra 2019, sp. zn. ARES (2019) 7370050, týkajúcej sa auditu fungovania systémov riadenia a kontroly zavedených v Českej republike na zabránenie konfliktom záujmov, zastavuje.

2. V zostávajúcej časti sa žaloba zamieta.

3. Agrofert, a. s. znáša svoje vlastné trovy konania a je povinná nahradiť trovy konania, ktoré vznikli Parlamentu.

4. Európska komisia znáša svoje vlastné trovy konania.

(1) Ú. v. EÚ C 206, 31.5.2021.
C 198/45

Rozsudok Všeobecného súdu zo 16. marca 2022 – Nowhere/EUIPO – Ye (APE TEES)

(Vec T-281/21) (1)

(„Ochranná známka Európskej únie - Námietkové konanie - Prihláška obrazovej ochrannej známky Európskej únie APE TEES - Staršie nezapísané národné obrazové ochranné známky zobrazujúce opicu - Relatívny dôvod zamietnutia - Článok 8 ods. 4 nariadenia (ES) č. 207/2009 [teraz článok 8 ods. 4 nariadenia (EÚ) 2017/1001] - Režim žaloby podľa common law týkajúcej sa neoprávneného používania označenia (action for passing off) - Dohoda o vystúpení Spojeného kráľovstva z Únie a Euratomu“)

(2022/C 198/64)

Jazyk konania: angličtina

Účastníci konania

Žalobkyňa: Nowhere Co. Ltd (Tokio, Japonsko) (v zastúpení: R. Kunze, advokát)

Žalovaný: Úrad Európskej únie pre duševné vlastníctvo (v zastúpení: D. Hanf, splnomocnený zástupca)

Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Jungo Ye (Elche, Španielsko)

Predmet veci

Žaloba podaná proti rozhodnutiu druhého odvolacieho senátu EUIPO z 10. februára 2021 (vec R 2474/2017-2), týkajúcemu sa námietkového konania medzi spoločnosťou Nowhere Co. a pánom Ye

Výrok rozsudku

1. Rozhodnutie druhého odvolacieho senátu Úradu Európskej únie pre duševné vlastníctvo (EUIPO) z 10. februára 2021 (vec R 2474/2017-2) sa zrušuje.

2. V zostávajúcej časti sa žaloba zamieta.

3. EUIPO je povinný nahradiť trovy konania.

(1) Ú. v. EÚ C 289, 19.7.2021.
1.

Vypovedanie dohody o poskytnutí grantu týkajúcej sa projektu „Individualizované žily pochádzajúce z kultivácie ľudských tkanív ako prvá liečba pre pacientov trpiacich chronickou žilovou nedostatočnosťou-P-TEV“ (Personalized Tissue-Engineered Veins as the first Cure for Patients with Chronic Venous Insufficiency-P-TEV) s referenčným číslom 778620, zo strany Výkonnej agentúry pre malé a stredné podniky, sa vyhlasuje za neplatné.
Rozsudok Všeobecného súdu z 8. decembra 2021 – Foundation for the Protection of the Traditional Cheese of Cyprus named Halloumi/EUIPO – Fontana Food (GRILLOUMI BURGER)

(Vec T-595/19) (1)

(„Ochranná známka Európskej únie - Námietkové konanie - Prihláška slovnej ochrannej známky Európskej únie GRILLOUMI BURGER - Skoršia kolektívna slovná ochranná známka HALLOUMI - Relatívne dôvody zamietnutia - Neexistencia pravdepodobnosti zámeny - Neexistencia poškodenia dobrého mena - Článok 8 ods. 1 písm. b) a článok 8 ods. 5 nariadenia (ES) č. 207/2009 [teraz článok 8 ods. 1 písm. b) a článok 8 ods. 5 nariadenia (EÚ) 2017/1001]“)

(2022/C 73/41)

Jazyk konania: angličtina

Účastníci konania

Žalobkyňa: Foundation for the Protection of the Traditional Cheese of Cyprus named Halloumi (Nikózia, Cyprus) (v zastúpení: S. Malynicz, QC, S. Baran, barrister, a V. Marsland, solicitor)

Žalovaný: Úrad Európskej únie pre duševné vlastníctvo (v zastúpení: D. Gája, splnomocnený zástupca)

Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Fontana Food AB (Tyresö, Švédsko) (v zastúpení: P. Nihlmark a L. Zacharoff, avocats)

Predmet veci

Žaloba proti rozhodnutiu štvrtého odvolacieho senátu EUIPO z 19. júna 2019 (vec R 1356/2018-4), ktoré sa týka námietkového konania medzi Foundation for the Protection of the Traditional Cheese of Cyprus named Halloumi a Fontana Food

Výrok rozsudku

1. Žaloba sa zamieta.

2. Foundation for the Protection of the Traditional Cheese of Cyprus named Halloumi je povinná nahradiť trovy konania.

(1) Ú. v. EÚ C 357, 21.10.2019.
C 338/19

Rozsudok Všeobecného súdu zo 7. júla 2021 – Irish Wind Farmers’ Association a i./Komisia

(Vec T-680/19) (1)

(„Štátna pomoc - Odvetvie energetiky - Írska právna úprava dane z majetku podnikov - Metóda výpočtu splatnej dane výrobcov elektrickej energie z fosílnych palív - Sťažnosť prevádzkovateľov veterných elektrární - Rozhodnutie, ktorým sa konštatuje absencia štátnej pomoci - Upustenie od začatia formálneho vyšetrovacieho konania - Vážne ťažkosti - Procesné práva zúčastnených strán“)

(2021/C 338/23)

Jazyk konania: angličtina

Účastníci konania

Žalobcovia: Irish Wind Farmers’ Association Clg (Kilkenny, Írsko), Carrons Windfarm Ltd (Shanagolden, Írsko), Foyle Windfarm Ltd (Dublin, Írsko), Greenoge Windfarm Ltd (Bunclody, Írsko) (v zastúpení: M. Segura Catalán a M. Clayton, advokátky)

Žalovaná: Európska komisia (v zastúpení: K. Herrmann a S. Noë, splnomocnení zástupcovia)

Predmet veci

Návrh založený na článku 263 ZFEÚ, ktorého cieľom je zrušenie rozhodnutia Komisie C(2019) 5257 final z 9. júla 2019 týkajúceho sa štátnej pomoci SA.44671 (2019/NN) – Írsko

Výrok rozsudku

1. Žaloba sa zamieta.

2. Každý z účastníkov konania znáša svoje vlastné trovy konania.

(1) Ú. v. EÚ C 423, 16.12.2019.
C 278/41

Rozsudok Všeobecného súdu z 2. júna 2021 – Franz Schröder/EUIPO – RDS Design (MONTANA)

(Vec T-855/19) (1)

(„Ochranná známka Európskej únie - Konanie o vyhlásenie neplatnosti - Medzinárodný zápis označujúci Európsku úniu - Obrazová ochranná známka MONTANA - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009 [teraz článok 7 ods. 1 písm. c) nariadenia (EÚ) 2017/1001] - Právo byť vypočutý - Článok 94 ods. 1 nariadenia 2017/1001 - Preskúmanie skutočností ex offo - Pripustenie dôkazov predložených prvýkrát pred odvolacím senátom - Článok 95 ods. 1 a 2 nariadenia 2017/1001“)

(2021/C 278/56)

Jazyk konania: angličtina

Účastníci konania

Žalobkyňa: Franz Schröder GmbH & Co. KG (Delbrück, Nemecko) (v zastúpení: L. Pechan a N. Fangmann, advokáti)

Žalovaný: Úrad Európskej únie pre duševné vlastníctvo (v zastúpení: D. Gája, splnomocnený zástupca)

Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: RDS Design ApS (Allerød, Dánsko) (v zastúpení: J. Viinberg, advokát)

Predmet veci

Žaloba podaná proti rozhodnutiu štvrtého odvolacieho senátu EUIPO zo 14. októbra 2019 (vec R 1006/2019-4), týkajúcemu sa konania o vyhlásenie neplatnosti medzi spoločnosťami Franz Schröder a RDS Design

Výrok rozsudku

1. Žaloba sa zamieta.

2. Franz Schröder GmbH & Co. KG znáša svoje vlastné trovy konania a je povinná nahradiť trovy konania, ktoré vznikli Úradu Európskej únie pre duševné vlastníctvo (EUIPO).

3. RDS Design ApS znáša svoje vlastné trovy konania.

(1) Ú. v. EÚ C 54, 17.2.2020.
2.

Rozhodnutie Parlamentu FINS-2019-5 zo 14. januára 2019, týkajúce sa poskytnutia príspevku Alliance of Conservatives and Reformists in Europe (ACRE) za rok 2019 sa zrušuje v rozsahu, v akom na základe jeho článku I.5.1 podlieha predbežné financovanie vo výške 100 % maximálnej výšky príspevku určitému predbežnému vráteniu.
Rozsudok Všeobecného súdu z 19. decembra 2019 – Amigüitos pets & life/EUIPO – Société des produits Nestlé (THE ONLY ONE by alphaspirit wild and perfect)

(Vec T-40/19) (1)

(„Ochranná známka Európskej únie - Námietkové konanie - Prihláška obrazovej ochrannej známky Európskej únie THE ONLY ONE by alphaspirit wild and perfect - Staršia slovná ochranná známka Európskej únie ONE - Relatívne dôvody zamietnutia - Neexistencia pravdepodobnosti zámeny - Článok 8 ods. 1 písm. b) nariadenia (EÚ) 2017/1001 - Článok 8 ods. 5 nariadenia 2017/1001“)

(2020/C 61/41)

Jazyk konania: angličtina

Účastníci konania

Žalobkyňa: Amigüitos pets & life (Lorca, Španielsko) (v zastúpení: N. Fernández Fernández-Pacheco, avocat)

Žalovaný: Úrad Európskej únie pre duševné vlastníctvo (v zastúpení:. G. Sakalaitė-Orlovskienė a J. Crespo Carrillo, splnomocnení zástupcovia)

Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Société des produits Nestlé SA (Vevey, Švajčiarsko) (v zastúpení: A. Jaeger-Lenz, A. Lambrecht a C. Elkemann, avocats)

Predmet veci

Žaloba podaná proti rozhodnutiu štvrtého odvolacieho senátu EUIPO z 19. novembra 2018 (vec R 272/2018-4) týkajúcemu sa námietkového konania medzi spoločnosťou Société des produits Nestlé a spoločnosťou Amigüitos pets & life

Výrok rozsudku

1. Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 19. novembra 2018 (vec R 272/2018-4) sa zrušuje.

2. V zostávajúcej časti sa žaloba zamieta.

3. EUIPO znáša vlastné trovy konania a je povinný nahradiť polovicu trov konania, ktoré vynaložila Amigüitos pets & life, SA, vrátane trov konania vynaložených v konaní pred odvolacím senátom.

4. Société des produits Nestlé, SA znáša vlastné trovy konania a je povinná nahradiť polovicu trov konania, ktoré vynaložila Amigüitos pets & life, SA, vrátane trov konania vynaložených v konaní pred odvolacím senátom.

(1) Ú. v. EÚ C 93, 11.3.2019.
C 242/18

Rozsudok Všeobecného súdu zo 14. apríla 2021 – Verband Deutscher Alten- und Behindertenhilfe a CarePool Hannover/Komisia

(Vec T-69/18) (1)

(„Štátna pomoc - Nezávislá sociálna pomoc - Finančná podpora poskytnutá asociáciám krajinského združenia charitatívnej pomoci - Zamietnutie sťažnosti - Rozhodnutie o nevznesení námietok na konci fázy predbežného preskúmania - Žaloba o neplatnosť - Postavenie dotknutej osoby - Ochrana procesných práv - Podstatný zásah do konkurenčného postavenia - Prípustnosť - Neexistencia vážnych ťažkostí - Neexistencia podstatnej zmeny existujúcej pomoci“)

(2021/C 242/24)

Jazyk konania: nemčina

Účastníci konania

Žalobkyne: Verband Deutscher Alten- und Behindertenhilfe, Landesverband Niedersachsen/Bremen und Hamburg/Schleswig-Holstein eV (Hanover, Nemecko), CarePool Hannover GmbH (Hanover) (v zastúpení: T. Unger, advokát, a S. Korte, profesor)

Žalovaná: Európska komisia (v zastúpení: K. Herrmann a F. Tomat, splnomocnené zástupkyne)

Vedľajší účastníci, ktorí v konaní podporujú žalovanú: Diakonisches Werk evangelischer Kirchen in Niedersachsen eV (Hannover, Nemecko) (v zastúpení: A. Bartosch, advokát) Arbeiterwohlfahrt Bezirksverband Hannover eV (Hanover) (v zastúpení: C. Jürschik, advokátka), Arbeiterwohlfahrt Bezirksverband Braunschweig eV (Brunswick, Nemecko) a osem ďalších vedľajších účastníkov, ktorých mená sú uvedené v prílohe rozsudku (v zastúpení: U. Karpenstein, R. Sangi a C. Johann, advokáti)

Predmet veci

Návrh podľa článku 263 ZFEÚ na zrušenie rozhodnutia Komisie C(2017) 7686 final z 23. novembra 2017 týkajúceho sa štátnej pomoci SA.42268 (2017/E) – Deutschland Staatliche Beihilfe zur Förderung wohlfahrtspflegerischer Aufgaben a SA.42877 (2017/E) – Deutschland CarePool Hannover GmbH, ktorú Nemecko poskytlo charitatívnym združeniam na činnosti sociálnej pomoci (Ú. v. EÚ C 61, 2018, s. 1)

Výrok rozsudku

1. Žaloba sa zamieta.

2. Verband Deutscher Alten- und Behindertenhilfe, Landesverband Niedersachsen/Bremen und Hamburg/Schleswig-Holstein eV a CarePool Hannover GmbH znášajú svoje vlastné trovy konania a sú povinné nahradiť trovy konania, ktoré vznikli Európskej komisii, Diakonisches Werk evangelischer Kirchen in Niedersachsen eV, Arbeiterwohlfahrt Bezirksverband Hannover eV, ako aj Arbeiterwohlfahrt Bezirksverband Braunschweig eV a ďalším vedľajším účastníkom konania, ktorých mená sú uvedené v prílohe.

(1) Ú. v. EÚ C 112, 26.3.2018.
C 378/27

Rozsudok Všeobecného súdu z 9. septembra 2020 – BNP Paribas/ECB

(Veci T-150/18 a T-345/18) (1)

(„Hospodárska a menová politika - Prudenciálny dohľad nad úverovými inštitúciami - Odvod do systému ochrany vkladov alebo do jednotného fondu na riešenie krízových situácií prostredníctvom neodvolateľných platobných záväzkov - Úlohy zverené ECB - Osobitné právomoci ECB v oblasti dohľadu - Článok 4 ods. 1 písm. f) a článok 16 ods. 1 písm. c) a ods. 2 písm. d) nariadenia (EÚ) č. 1024/2013 - Opatrenie ukladajúce odpočítanie kumulovanej sumy neodvolateľných platobných záväzkov zo základných vlastných zdrojov kategórie 1 - Neexistencia individuálneho preskúmania“)

(2020/C 378/32)

Jazyk konania: francúzština

Účastníci konania

Žalobkyňa: BNP Paribas (Paríž, Francúzsko) (v zastúpení: A. Gosset-Grainville, M. Trabucchi a M. Dalon, advokáti)

Žalovaná: Európska centrálna banka (ECB) (v zastúpení: E. Koupepidou, R. Bax a F. Bonnard, splnomocnení zástupcovia)

Predmet veci

Návrh založený na článku 263 ZFEÚ na čiastočné zrušenie rozhodnutia ECB, ECB/SSM/2017-R0MUWSFPU8MPRO8K5P83/248 z 19. decembra 2017, rozhodnutia ECB, ECB-SSM-2018-FRBNP-17 z 26. apríla 2018, a rozhodnutia ECB, ECB-SSM-2019-FRBNP-12 zo 14. februára 2019

Výrok rozsudku

1. Veci T-150/18 a T-345/18 sa spájajú na účel tohto rozsudku.

2. Body 9.1 až 9.3 rozhodnutia Európskej centrálnej banky (ECB), ECB/SSM/2017-R0MUWSFPU8MPRO8K5P83/248 z 19. decembra 2017, body 9.1 až 9.3 rozhodnutia ECB, ECB-SSM-2018-FRBNP-17 z 26. apríla 2018, a body 8.1 až 8.4 rozhodnutia ECB, ECB-SSM-2019-FRBNP-12 zo 14. februára 2019, sa zrušujú.

3. ECB je povinná nahradiť trovy konania.

(1) Ú. v. EÚ C 161, 7.5.2018.
Rozsudok Všeobecného súdu z 13. mája 2020 – Talanton/Komisia

(Vec T-195/18) (1)

(„Arbitrážna doložka - Siedmy rámcový program pre výskum, technologický rozvoj a demonštračné činnosti (2007-2013) - Zmluva Perform - Prípustné náklady - Čiastočné vrátenie vyplatených súm - Zneužitie práv vyplývajúcich zo zmluvy - Zásada dobrej viery - Legitímna dôvera - Dôkazné bremeno - Vzájomná žaloba“)

(2020/C 215/33)

Jazyk konania: gréčtina

Účastníci konania

Žalobkyňa: Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (Palaio Faliro, Grécko) (v zastúpení: K. Damis a M. Angelopoulos, avocats)

Žalovaná: Európska komisia (v zastúpení: R. Lyal a A. Kyratsou, splnomocnení zástupcovia, za právnej pomoci G. Gerapetritis, avocat)

Predmet veci

Po prvé návrh podaný na základe článku 272 ZFEÚ na určenie, že výdavky, ktoré žalobkyňa mala v súvislosti s grantovou dohodou č. 215952, ktorá sa týka realizácie projektu nazvaného „A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases“, uzatvorenou v rámci siedmeho rámcového programu pre výskum, technologický rozvoj a demonštračné činnosti (2007-2013), sú prípustné, a že žiadosť Komisie, aby došlo k vráteniu súm vo výške 481 835,56 a 29 694,10 eur vo vzťahu k uvedenej grantovej dohode, predstavuje porušenie jej zmluvných povinností, ako aj po druhé vzájomná žaloba na uloženie povinnosti žalobkyni zaplatiť sumu vo výške 481 835,56 eur, zvýšenú o úroky z omeškania

Výrok rozsudku

1. Žaloba sa zamieta.

2. Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon je povinná vrátiť Európskej komisii z dôvodu neprípustných nákladov sumu vo výške 481 835,56 eur, zvýšenú o úroky z omeškania v sadzbe 3,5 % od 26. februára 2018.

3. Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon je povinná zaplatiť Komisii ako paušálnu náhradu sumu vo výške 29 694,10 eur, zvýšenú o úroky z omeškania v sadzbe 3,5 % od 26. februára 2018.

4. Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon je povinná nahradiť trovy konania.

(1) Ú. v. EÚ C 211, 18.6.2018.
C 95/25

Rozsudok Všeobecného súdu z 5. februára 2020 – Hickies/EUIPO (Tvar šnúrky do topánok)

(Vec T-573/18) (1)

(„Ochranná známka Európskej únie - Prihláška trojrozmernej ochrannej známky Európskej únie - Tvar šnúrky do topánok - Absolútny dôvod zamietnutia - Nedostatok rozlišovacej spôsobilosti - Článok 7 ods. 1 písm. b) nariadenia (EÚ) 2017/1001 - Ochrana práva k staršiemu dizajnu - Dôkazy predložené po prvýkrát Všeobecnému súdu“)

(2020/C 95/31)

Jazyk konania: angličtina

Účastníci konania

Žalobkyňa: Hickies, Inc. (New York, New York, Spojené štáty) (v zastúpení: I. Fowler, solicitor, a S. Petivlasova, advokátka)

Žalovaný: Úrad Európskej únie pre duševné vlastníctvo (v zastúpení: H. O’Neill, splnomocnený zástupca)

Predmet veci

Žaloba podaná proti rozhodnutiu piateho odvolacieho senátu EUIPO z 28. júna 2018 (vec R 2693/2017-5) týkajúcemu sa prihlášky trojrozmerného označenia zobrazujúceho tvar šnúrky do topánok ako ochrannej známky Európskej únie

Výrok rozsudku

1. Žaloba sa zamieta.

2. Hickies, Inc., je povinná nahradiť trovy konania.

(1) Ú. v. EÚ C 408, 12.11.2018.
1.

Bod 3 výroku rozhodnutia druhého odvolacieho senátu Úrad Európskej únie pre duševné vlastníctvo (EUIPO) z 22.marca 2018 (vec R 90/2017-2) týkajúceho sa konania o vyhlásenie neplatnosti medzi spoločnosťami Agricultural and Processed Food Products Export Development Authority (APEDA) a Burraq Travel & Tours General Tourism Office SA sa zrušuje v rozsahu, v akom zamieta návrh na zrušenie obrazovej ochrannej známky Európskej únie SIR BASMATI RICE pre iné výrobky patriace do tried 30, 31 a 33 v zmysle Niceskej dohody o medzinárodnom triedení výrobkov a služieb pre zápis známok z 15. júna 1957 v revidovanom a doplnenom znení, než sú „ságo“ a „umelá ryža [nevarená]“ patriace do triedy 30.